नयनतारा सहगल: "इसकी संभावना काफी है कि आयोजक राजनीतिक दबाव में थे"
अखिल भारतीय मराठी साहित्य सम्मेलन के आयोजकों ने महाराष्ट्र नवनिर्माण सेना द्वारा आयोजन में खलल डालने की धमकी देने के बाद हाल ही में प्रख्यात लेखिका नयनतारा सहगल को दिया गया निमंत्रण वापस ले लिया है। लेखिका को महाराष्ट्र के मुख्यमंत्री देवेंद्र फड़नवीस के साथ साहित्यिक समागम के उद्घाटन के लिए आमंत्रित किया गया था, जो 11 से 13 जनवरी, 2019 तक यवतमाल, नागपुर में होना तय था।
एक प्रेस विज्ञप्ति में, साहित्यिक समागम की तैयारी समिति के कार्यकारी अध्यक्ष, रमाकांत कोलटे ने कहा कि आयोजकों ने "राजनीतिक संगठन द्वारा दी गई धमकी की गम्भीरता को भांपते हुए” सहगल के निमंत्रण को रद्द कर दिया था "ताकि किसी भी अप्रिय घटना से बचा जा सके जिसके लिए धमकी दी गई थी"। इंडियन कल्चरल फोरम से बात करते हुए, नयनतारा सहगल ने कहा, "मुझे इस बारे में कोई जानकारी नहीं है कि उन्होंने मेरा निमंत्रण क्यों रद्द किया है लेकिन यह पूरी तरह से संभव है कि ऐसा आयोजक ने राजनीतिक दबाव में किया है।"घटना से सहगल का नाम वापस लेने का विरोध और प्रतिष्ठित लेखक के प्रति एकजुटता व्यक्त करते हुए, विभिन्न मराठी लेखकों ने आगामी सम्मेलन का बहिष्कार करने का आह्वान किया है।इस फैसले पर प्रतिक्रिया देते हुए सहगल ने कहा, “मराठी लेखक निमंत्रण रद्द करने को लेकर काफी परेशान हैं और मुझे बहुत खुशी है कि वे मेरे साथ एकजुटता में खड़े हुए हैं। मैं उनके समर्थन के लिए उन्हें धन्यवाद देती हूं और मुझे उन पर बहुत गर्व है।”
नयनतारा सहगल का नाम अखिल भारतीय मराठी साहित्य सम्मेलन के प्रमुख श्रीपद जोशी ने उद्घाटन के लिए प्रस्तावित किया था। उन्हें हाल ही में पेन (PEN)इंटरनेशनल के मानद उपाध्यक्ष का पद दिया गया था। पीईएन दक्षिण भारत और दक्षिण अभियान ने भी लेखक के साथ एकजुटता में एक बयान जारी किया और इस पूरी घटना को "दुर्भाग्यपूर्ण" कहा है।सहगल को उनके उपन्यास ‘रिच लाइक अस’ (हमारे जैसे अमीर) (1985) के लिए 1986 में साहित्य अकादमी पुरस्कार मिला था। हालाँकि, 6 अक्टूबर 2015 को तर्कवादी, सामाजिक कार्यकर्ता और लेखक गोविंद पानसरे, नरेंद्र दाभोलकर और एमएम कलबुर्गी की की हत्याओं के बाद- और दादरी में भीड़ द्वारा घटना को अंजाम देने के बाद - सहगल ने राष्ट्र में बढ़ती असहिष्णुता के खिलाफ अपना विरोध प्रकट करने के लिए और असहमति के अधिकार के समर्थन में अपना अकादमी पुरस्कार लौटा दिया था। ।
एक महीने से भी कम समय में यह दूसरी बार है जब महाराष्ट्र राज्य में अभिव्यक्ति की स्वतंत्रता पर अंकुश लगाने का प्रयास किया गया है। 12 दिसंबर को, सावित्रीबाई फुले पुणे विश्वविद्यालय (एसपीपीयू), महाराष्ट्र ने एक तरफा राजनीतिक दबाव में 79 वीं वार्षिक भारतीय इतिहास कांग्रेस को "स्थगित" कर दिया था।
उर्दू लेखक और साहित्य अकादमी पुरस्कार विजेता, रहमान अब्बास ने भी समिति के कदम पर अपनी असहमति जताई है। इंडियन कल्चरल फोरम से बात करते हुए, लेखक ने कहा, “एक निर्वाचित सरकार एक भयावह आतंकवादी राजनीतिक संगठन के सामने आत्मसमर्पण कैसे कर सकती है? हम सभी को यह मांग करनी चाहिए कि AIML उन लोगों के खिलाफ केस दर्ज करे जिन्होंने हिंसा की धमकी दी है। यह न केवल लेखक को चुप कराने का प्रयास है, बल्कि लोकतंत्र के लिए भी गंभीर खतरा है।”
ताज़ा जानकारी के अनुसार अखिल भारतीय मराठी साहित्य सम्मेलन के प्रमुख श्रीपद जोशी ने विरोध में अपना त्याग पत्र दे दिया है. अपने इस्तीफे में श्रीपद बालचंद्रन जोशी ने कहा कि “लेखिका नयनतारा सहगल से निमंत्रण वापस लेना एक बड़ी गलती थी और महासम्मेलन के अध्यक्ष होने के नाते वे इसकी नैतिक जिम्मेदारी लेते हुए अपने पद से इस्तीफा दे रहे हैं.”
सौजन्य: इंडियन कल्चरल फोरम
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva